Et nøkkelkonsept bak Jabber-systemet er , også kjent som , som tillater brukere tilgang til direktemeldingsnettverk som bruker andre protokoller, slik som AIM, ICQ, MSN Messenger og Windows Messenger, SMS eller e-post. Til forskjell fra multiprotokoll-klienter som Gaim eller Kopete, gir Jabber denne tilgangen på tjenernivå ved å kommunisere over spesielle transporttjenester som kjører på en tjener langt borte. Enhver Jabber-bruker kan «registrere seg» hos en av disse transportørene ved å oppgi nødvendig informasjon for å logge seg på det bestemte nettverket, og kan deretter kommunisere med brukere av det nettverket som om de også var Jabber-brukere. Dette betyr at enhver klient med fullstendig støtte for Jabber-protokollen kan brukes for å koble seg på ethvert nettverk som en transport eksisterer for, uten at det behøves noe ekstra kode i klienten. Transportsystemet er ment å lette overgangen til Jabber mens markedet ennå er fullt av proprietære direktemeldingstjenester.